મ્યુનિ. ભાજપના કેટલાક ટોચના હોદ્દેદારો નામ ન છાપવાની શરતે કહે છે કે દર મંગળવારે યોજાતી ‘મંગળવારી’માં હવે પક્ષના નેતા બિપિન સિક્કા નેતૃત્વ કરી રહ્યા છે. છેલ્લી ચાર મંગળવારી પૈકી એક મંગળવારી બિપિન સિક્કાની ગેરહાજરીથી થઇ શકી ન હતી, પરંતુ બિપિન સિક્કાનો મંગળવારીમાં સિક્કો ચાલે અને પ્રભારી સતત ગેરહાજર રહે તેનો સામાન્ય અર્થ એવો નીકળે કે ગાંધીનગર સ્તરેથી કંઇક રંધાઇ રહ્યું છે.